E. Lungdar khua ASF hrilenna 'Infected Area'-ah puan a ni,"1098/2024-2025 Dated Serchhip, the 8 th July, 2024: Serchhip District chhung E. Lungdar khuaah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan hri len mekna hmun hi INFECTED AREA a puan a lo tul ta a. Chuvangin, Dr. H. Vanlalrawna, District A.H & Vety Officer Serchhip chuan, The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin E. Lungdar, Serchhip District chu July ni 5, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte i zawm ngei tur a ni. E. Lungdar khaw chhung atanga vawk, vawksa leh vawksa tanga thil siam reng reng lakchhuah khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap that a ni. Vawk thi an awmin A.H & Vety Derpartment Official te hnenah hriattir vat thin tur a ni.",Dated: 8 th Jul 24 12:49 PM,https://dipr.mizoram.gov.in/post/e-lungdar-khua-asf-hrilenna-infected-area-ah-puan-a-ni